વડીયાના મોટીકૂકાવાવ ગામે મોડી રાત્રે તસ્કર ટોળકીએ એક સાથે ચાર જેટલી દુકાનના શટર તોડયા હતા જેમાં ભૂમિ એગ્રો,એમબી મોબાઈલ તેમજ અન્ય બે બીજી મોબાઇલની દુકાનના તાળાં તોડી ચોરી કરી હતી પરંતુ વડીયા પોલીસે ફરિયાદ લેવા આનાકાની કરતા વેપારીઓમાં પોલીસ પ્રત્યે રોષ ઠાલવેલ હતો બાદમાં અમરેલી ચિતલ રોડ ઓમ નગરમાં રહેતા અને કુંકાવાવમાં મોબાઇલની દુકાન ધરાવતા અલ્પેશભાઈ જયંતિભાઈ ગઢિયા એ પોલીસ સાથે ઉગ્ર દલીલ બાદ વડિયા પોલીસને ફરિયાદ લેવી પડી હતી અલ્પેશભાઈએ પોતાની ફરિયાદમાં લખાવ્યું હતું કે તેમની દુકાનમાંથી નોકિયા કંપનીના ૪ મોબાઈલ તેમજ કાર્બન કંપનીના ૨ મોબાઈલ અને સેમસંગ કંપનીનો ૧ જૂનો મોબાઈલ મળી કુલ રૂપિયા ૩૭૭૦૦ની કિંમતના મોબાઈલ કોઈ તસ્કરો ચોરી કરી ગયાનું લખાવ્યું હતું વડિયા પંથકમાં તસ્કરોની કાયમી રંજાડ છે તો પોલીસે રાત્રીના પેટ્રોલિંગ વધારવા વેપારીઓની તેમજ વડિયા ગામના લોકોની માગણી ઉઠવા પામી છે.